ΕΞ ΚΑΙ Η ΕΟ Ν 



1. Ή Ελληνίδα γυναίκα υπό ελευθεριάζουσαν μορφήν", 

(εγκύκλιος της Λουλού Μαντζούφα προς τις απανταχού φαλαγγίτισσες, 25/11/1940) 

2. “Η ανωμαλία της στρωμνής προέδιδε το έγκλημά του", 

(ο εισαγγελέας Κά3ουρας εναντίον ομοφυλόφιλων φαλαγγιτών, 1942) 


3. Παράρτημα (φωτό που περίσσεψαν από την έντυπη μορφή) 








ΣΠΟΥΔΕΣ ΣΤΟ 
Γ ΑΛ ΑΝ □ ΜΑΥΡΟ 

Ανεύρεση ντοκουμέντων: Σπουδές στο Γαλανόμαυρο 

Αξιολόγηση προτεραιοτήτων: ΑπΙίβα 5 σίρια 

Πληκτρολόγηση, γκρίνιες, χαμόγελα: Σπουδές στο Γαλανόμαυρο 

Διασπορά φημών ότι η Λουλού Μαντζοόφα ήταν νυμφομανής: Μεταβαμπίρ 

Τα περιεχόμενα μπορούν να χρησιμοποιηθούν ελεύθερα για τους σκοπούς του 
ταξικού ανταγωνισμού. Σε κάθε περίπτωση, η κινηματική ηθική επιβάλλει την 
αναφορά των πηγών. 

Φωτογραφία εξωφύλλου: 

Οπισθόφυλλο του περιοδικού “Νεολαία” #51, 30/9/1939. Η αρχική λεζάντα της 
φωτογραφίας ήταν: “Η γυναίκα είναι ο πραγματικός αρχηγός της οικογένειας, η 
γυναίκα θα διαφυλάξει την παράδοσιν" 





Ειζαγώγη 


ΤΟ ΣΕ= ΚΑΙ Η Ε □ Ν 


Τα όσα ακολουθούν είναι μικρά τεκμήρια που δεν χώρεσαν σχα κείμενα με τίτλο "ΕΟΝ: Κατανα¬ 
γκασμός και ταξική πάλη στην κατ' εξοχήν φασιστική οργάνωση του μεσοπολέμου" που δημοσιεύτη¬ 
καν στα τεύχη 27 και 28 του περιοδικού. Εκεί υποστηρίξαμε ότι η ΕΟΝ, εκτός από σαφής ένδειξη του 
τρόπου με τον οποίο το ελληνικό κράτος αντιλαμβανόταν τη νεολαία (σαν κρέας για το σφαγείο) υπήρ¬ 
ξε και πεδίο πόλωσης, πολλές φορές μάλιστα με τρόπους που ξέφευγαν από την απλή αντιπαράθεση 
"καταπιεστών και καταπιεζόμενων" που τείνει να φανταστεί κανείς όταν ακούει για κράτος, νεολαία και 
φασιστικές οργανώσεις. 

Υποστηρίξαμε επίσης ότι ο υποχρεωτικός συγχρωτισμός των δύο φύλων που επιβλήθηκε στα πλαί¬ 
σια της οργάνωσης, από τη μια χρησιμοποιήθηκε για την υπονόμευση της οικογενειακής εξουσίας και 
από την άλλη υπήρξε ίσως το πλέον ελκυστικό στοιχείο της οργάνωσης για πολλά από τα μέλη της. 

Αλλά με το σεξ τι γινόταν; Ήταν όντως η ΕΟΝ τόπος οργίων; Όπως καταλαβαίνει κανείς, οι σχετι¬ 
κές μαρτυρίες σπανίζουν. Τα δύο μικρά σχετικά τεκμήρια που παραθέτουμε παρακάτω, δεν συμπλη¬ 
ρώνουν το κενό, μπορούν όμως να μάς κάνουν να υποψιαστούμε ότι το σεξ ήταν σημαντικός παράγο¬ 
ντας της ζωής, όχι μόνο της ΕΟΝ, αλλά και γενικότερα της ελληνικής νεολαίας κατά τη διάρκεια του με¬ 
σοπολέμου. 

Το πρώτο κείμενο είναι εγκύκλιος προς όλες τις υποδιοικήσεις της ΕΟΝ, υπογεγραμμένη από τη 
Λουλού Μαντζούφα. Η Λουλού ήταν η κόρη του Μεταξά στην οποία είχε ανατεθεί η αρχηγία του γυ¬ 
ναικείου τμήματος της ΕΟΝ. Εδώ η Λουλού , ένα μήνα μετά την κήρυξη του πολέμου, αισθάνεται υπο¬ 
χρεωμένη να υποδείξει στις "φαλαγγίτισσες" να μετριάσουν τον ενθουσιασμό τους προς τους Αγγλους 
στρατιώτες, ώστε να αποφευχθεί ο διασυρμός του έθνους. Προφανώς αυτό το τεκμήριο μάς δείχνει ό¬ 
τι δεν ήταν η ΕΟΝ η πηγή της "διαφθοράς της ελληνικής νεολαίας" και ότι, αντιθέτως η ελληνική νεο¬ 
λαία ήξερε να διαφθείρεται μια χαρά και από μόνη της. 

Το δεύτερο κείμενο είναι πιο περίεργο ως προέλευση. Είναι η αγόρευση του εισαγγελέα από μια δί¬ 
κη στην οποία δικάζονται δύο νέοι για το αδίκημα της "παρά φύσιν συνουσίας". Το "αδίκημα" έλαβε 



χώρα ενώ καί οι δύο ήταν μέλη της ΕΟΝ. Κατ' αρχήν οι προσεκτικοί θα παρατηρήσουν ότι η δίκη από 
την οποία προέρχεται το τεκμήριο έγινε στα χρόνια της κατοχής. Πράγματι, η κατοχική κυβέρνηση εί¬ 
χε επιδοθεί σε πλημμύρα καταγγελιών και αποκαλύψεων γύρω από τη διαφθορά του προηγούμενου κα¬ 
θεστώτος, με προφανή στόχο να στρέψει τα βλέμματα μακριά από το γεγονός της κατοχής, την πείνα 
κλπ κλπ. Νομίζουμε ωστόσο ότι αυτή η προπαγανδιστική φύση του τεκμηρίου δεν το καθιστά λιγότε¬ 
ρο ενδιαφέρον. Κατ' αρχήν είναι μία από τις ελάχιστες φορές που βρήκαμε την ομοφυλοφιλία στην Ελ¬ 
λάδα του μεσοπολέμου να εμφανίζεται ως τεκμηριωμένη πρακτική, όχι με τον τρόπο που υποδεικνύει 
ο Ηλίας Πετρόπουλος (δηλαδή ως μια πρακτική του περιθωρίου), αλλά με έναν τρόπο που υποδεικνύ¬ 
ει ότι υπήρχαν ομοφυλόφιλοι παντού και φυσικά στην ΕΟΝ (ο κατηγορούμενος, στην προσπάθειά του 
να υπερασπιστεί τον εαυτό του, παρέχει κατάλογο με τα ονόματα των "πελατών" του "αμούστακου νέ¬ 
ου"). Τα πιο αξιόπιστα συμπεράσματα βέβαια είναι αυτά που προκύπτουν από τη γλώσσα του εισαγγε¬ 
λέα: ο κύριος Κάβουρας μάς δίνει σε λίγες γραμμές να καταλάβουμε το είδος της αντιμετώπισης που 
έπρεπε να περιμένουν οι ομοφυλόφιλοι εφ' όσον γίνονταν αντιληπτοί στην Ελλάδα του μεσοπολέμου. 

Επειδή βέβαια η γλώσσα του κυρίου Κάβουρα, παρότι φλογερή, είναι μάλλον ακατανόητη για ανθρώ¬ 
πους που έχουν μεγαλώσει στα τέλη του εικοστού αιώνα, μάς φάνηκε χρήσιμο, μαζί με το πρωτότυπο, 
να στήσουμε και μια πρόχειρη μετάφραση η οποία παρατίθεται μαζί με το αρχικό κείμενο. 

Και τα δύο τεκμήρια προέρχονται από τις υποσημειώσεις του βιβλίου του Σ. Λιναρδάτου, 4η Αυγού- 
στου, Θεμέλιο 1966. Οι τίτλοι είναι βέβαια δικής μας επιλογής :-). 

Τα περισσεύματα από τις δύο συνέχειες συμπληρώνονται από φωτογραφίες (βασική πηγή για τις 
προπαγανδιστικές φωτογραφίες του καθεστώτος το βιβλίο της Ελένης Μαχαίρα, Η νεολαία της 4ης 
Αύγουστου: Φωτο-γραφές, ΙΑΕΝ, 1987). Κάποιες από αυτές έχουν ήδη δημοσιευθεί στο περιοδικό, αλλά 
τις ξαναδημοσιεύουμε εδώ -δυστυχώς η έφεσή μας προς την πλημμύρα λέξεων δεν άφησε τη 
συντρόφισσα του γραφιστικού να τις παραθέσει στο μέγεθος που έπρεπε. 



Η ΕΛΛΗΝΙΔΑ ΓΥΝΑΙΚΑ 
ΥΠΟ ΕΛΕΥ0ΕΡΙΑΖΟΥΣΑΝ ΜΟΡΡΡΗΝ 

(Εγκύκλιος προς απάσας τις υποδιοικήσεις, συγγραφέας Λουλού Μαντζούφα, 25/11/1940) 


ΒΑΣΙΛΕΙΟΝ ΤΗΣ ΕΛΛΑΔΟΣ 
ΕΘΝΙΚΗ ΟΡΓΑΝΩΣΙΣ ΝΕΟΛΑΙΑΣ ΕΛΛΑΔΟΣ 
ΓΡΑΦ. ΔΙΟΙΚΗΤΡΙΑΣ 
ΑΡΙΘΜ. ΠΡΩΤΟΚΟΛΛΟΥ 695 

Εν Αθήναις τη 25η Νοεμβρίου 1940 
ΕΓΚΥΚΛΙΟΣ 

Προς απάσας τάς Υποδιοικήσεις 
Φαλαγγίτισσες, 

Ο ακράτητος και αχαλίνωτος ενθουσιασμός οδηγεί πολλάκις εις ολισθηρά παραπτώματα, τ' 
αποτελέσματα των οποίων δύνανται να επιδράσουν ολεθρίως επί της ζωής των ατόμων, ιδίως μάλιστα 
όταν πρόκειται περί γυναικών. 

Παρετηρήθη κατά τας τελευταίας ημέρας, με τάς νικάς του ηρωικού στρατού μας, ότι πολλά κορίτσια 
υπερέβησαν τα όρια όχι μόνον της καλής συμπεριφοράς, αλλά και αυτά της αξιοπρέπειας και της 
στοιχειώδους ηθικής. Εφιστώ την προσοχήν σας επί του σπουδαιοτάτου τούτου ζητήματος και σάς 
τονίζω ότι η αξιοπρέπεια και ο σεβασμός προς τον ίδιον τον εαυτόν μας είναι εκείνα που ανυψώνουν 
τον άνθρωπον και ιδίως την γυναίκα. Και τον σεβασμόν αυτόν είμεθα σήμερα περισσότερον 
υποχρεωμένοι να τον κρατήσωμεν εις ύψιστον σημείον εφ' όσον οι γονείς μας και οι αδελφοί μας 
χύνουν το αίμα τους εις τα σύνορα δια να προασπίσουν την τιμήν και την αξιοπρέπιάν μας από τάς 
ορδάς του θρασύ κατακτητού. 

Ουδέ πρέπει να νοηθή ότι παράπτωμά τι διαπραττόμενον με παρεπιδημούντο ξένον δεν είναι τόσο 
κολάσιμον επειδή αυτός είναι ξένος και μίαν ημέραν θα εγκαταλείψη το πατρικόν έδαφος. Απ' εναντίας: 
Έναντι των ξένων πρέπει να συμπεριφερώμεθα κοσμιώτερον διότι ο σύμμαχός μας Άγγλος στρατιώτης 
αίφνης όστις γνωρίζει την Ελληνίδαν γυναίκαν υπό ελευθεριάζουσαν μορφήν, επανερχόμενος εις την 
πατρίδαν του θα ομιλήση περί αυτής με περιφρόνησιν, και η περιφρόνησις αυτή αντανακλά εις 
ολόκληρον το έθνος, εις ολόκληρον την φυλήν. 

Είμαι πεπεισμένη ότι θέλετε κρατήσει υψηλά όχι μόνον το όνομα της φαλαγγίτισσας αλλά και της 
Ελληνίδας γυναίκας, και ακόμη ότι θέλετε καταβάλει πάσαν προσπάθειαν όπως συγκρατήσετε από τον 
ολισθηρόν κατήφορον πάσαν φίλην σας ή γνωστήν σας, διότι, επαναλαμβάνω, παν παράπτωμα με 
ξένους εκθέτει όπως προανέφερα την αξιοπρέπειαν της φυλής μας. 

Η ΔΙΟΙΚΗΤΗΣ 

ΛΟΥΚΙΑ Γ. ΜΑΝΤΖΟΥΦΑ 

κ,α.α 

Η ΑΝΑΠΛΗΡΩΤΗΣ 
Λ. ΛΑΧΑΝΑ 



Η ΑΝΩΜΑΛΙΑ ΤΗΣ ΣΤΡΩΜΝΗΣ 


ΠΡΟ ΕΔΙΔΕ ΤΠ ΕΓΚΛΗΜΑ ΤΟΥ 

(Υπ' αριθμόν 235/1942 βούλευμα του Εφετείου Αθηνών. Εισηγητής I. Κάβουρας) 


Επειδή εκ της ενεργηθείσης ανακρίσεως προέκυψαν τα εξής πραγματικά περιστατικά: ότι ο κατηγορού¬ 
μενος και ο παθών απετέλουν μέλη της οργανώσεως της ΕΟΝ, ήτις εκτραπείσα, ως μη ώφειλε, του αρ- 
χήθεν δι ον συνέστη σκοπού, έλαβε κατεύθυνσιν προς διάλυσιν της οικογένειας και έκλυσιν των ηθών 
με χαρακτηριστικός και επιμόνους εκδηλώσεις. Αι εκδηλώσεις αύται ελάμβανον πασιδήλως πανηγυρι¬ 
κήν και ομαδικήν την έκτασιν καθ' εκάστην επέτειον της 4ης Αυγούστου, ωσεί να επρόκειτο περί ανα- 
συστάσεως της εορτής των βακχείων, καθ' ην αμφότερα τα γένη επεδίδοντο και εξετρέποντο εις μα¬ 
νιακόν εκβαχισμόν προκαλούντα τον ηθικόν εμετόν και τον ψυχικόν σπαραγμόν παντός τίμιου ανθρώ¬ 
που. Και αν βεβαίως η εκούσια παραμονή των νέων εις τοιαύτην οργάνωσιν εδικαιολογείτο δι' αυτούς 
ως εκ της διεγέρσεως εις τας ψυχάς των της επιθυμίας των απολαύσεων και των ηδονών και της πλά¬ 
νης ότι θα τούς έφερεν εις την ευτυχίαν της ζωής, δεν εδικαιολογείτο και η των γονέων άδεια προς πα¬ 
ραμονήν αυτών εις την οργάνωσιν αυτήν, παρεκτός αν συνεκινούντο με τα προκλητικά και με αφάντα- 
στον πολυτέλειαν παρατιθέμενα συμπόσια εις βάρος του δημοσίου και εθαμβούντο έκτης διακεκριμέ¬ 
νης στολής της οργανώσεως και των αφειδώς παρεχομένων βαθμών και αξιωμάτων επί εικονικών θέσε¬ 
ων και ανυπάρκτων υπηρεσιών. 

Αποτέλεσμα της τοιαύτης καταστάσεως της οργανώσεως αποτελεί και δικαζομένη πράξις της παρά 
φύσιν ασελγείας, ήτις προσλαμβάνει ενδιαφέροντα χαρακτήρα, ως εκ των ιδιαιτέρων συνθηκών, υφ ας 
ετελέσθη και της ιδιότητος των εις ταύτην υποπεσόντων. Αξιωματούχος της ΕΟΝ ο κατηγορούμενος, 
ιεραρχικώς υποτεταγμένος ο παθών, υπό πνεύμα περιέργου ως φαίνεται αντιλήψεως πειθαρχικής υπο¬ 
ταγής των κατωτέρων προς τους ανωτέρους εν τη οργανώσει ταύτη, υπέκυψεν ο παθών άνηβος εις πα¬ 
ρά φύσιν ασέλγειαν υπό του πρώτου επί δύο συνεχείς νύκτας, εις την εν Κερατέα, οικίαν του, εις ην 
τον εφιλοξένει, ωσεί να επρόκειτο περί νομίμου συζεύξεως, ήτις να ετύγχανε και της φιλοστόργου πε- 
ριποιήσεως των οικείων αυτού. Δεν εντράπη ο κατηγορούμενος, άγων το 22ο έτος της ηλικίας του, να 
συστήση εις τους οικείους του ως φίλον του τον άνηβον παθόντα, δεν ηρυθρία όταν ηξίου παρ' αυτών 
να ετοιμασθή κοινή στρωμνή δι' αυτόν και τον παθόντα, προς εκτέλεσιν του επονείδιστου μυστηρίου, 
εις εποχήν μάλιστα, καθ' ήν εξήρετο η οργάνωσις, εις ην ανήκον, ως σύμβολον και όργανον του τρίτου 
ελληνικού πολιτισμού, δεν συνεκινήθη, ουδ' εφοβήθη μήπως γίνει αντιληπτός κατά την εκτέλεσιν της 
πράξεως από τους εις το παραπλεύρως δωμάτιον κοιμωμένους οικείους του, ηδιαφόρει αν η ανωμαλί¬ 
α της στρωμνής προέδιδε το έγκλημά του. Εμόλυνε την πατρική στέγην, εις ην έδει να εθίζηται εις την 
αρετήν εχρησιμοποίησε ταύτην ως καταφύγιον προς ακολασίαν, ενώ έδει να σέβηται ταύτην. Εάν ο ποι- 

νικός νομοθέτης ηδύνατο να φαντασθη την ανήκουστον θρασύτητα και αναισχυντίαν τέκνου, απαιτού- 
ντος παρά της μητρός του την ετοιμασίαν της ενόχου στρωμνής προς εκτέλεσιν της τοιαύτης ακοτο- 
νομάστου πράξεως, ασφαλώς την πράξιν ταύτην θα την εχαρακτήριζεν ως ιδιώνυμον αδίκημα. Αλλ' η 
πραγματικότης σήμερον ως προς την έκλυσιν των ηθών υπερέβη τα όρια, εις α ηδύνατο να φθάση εις 
το εγγύς παρελθόν η φαντασία του νομοθέτου. 

Ο κατηγορούμενος -απολογούμενος- ηρνήθη την πράξιν του, ισχυριζόμενος ότι ο παθών συνουσιά- 
ζετο εξ υπαμοιβής μετ' άλλων ους κατονομάζει. Αλλ' η απολογία του αυτή μαρτυρεί την ενοχήν του, 
διότι ενώ εγνώριζε την ένοχον διαγωγήν του παθόντος, δεν ημέλησεν εν τοσούτω να προσλάβη τού¬ 
των και υπασπιστήν του και δεν εντράπη να φιλοξενήσει τούτον εις την οικίαν του και να συστήση αυ¬ 
τόν, άνηβον όντα, εις τους οικίους του ως στενόν φίλον του..." 

Ο Κάβουρας σε μετάφραση 

Επειδή από την ανάκριση που διενεργήθηκε προέκυψαν τα ακόλουθα πραγματικά περιστατικά: ότι ο κα¬ 
τηγορούμενος και ο παθών ήταν και οι δύο μέλη της οργάνωσης ΕΟΝ. Ότι αυτή η οργάνωση είχε πα¬ 
ρεκτραπεί από τους σκοπούς για τους οποίους ιδρύθηκε και είχε πάρει κατευθύνσεις που οδηγούσαν 
στη διάλυση της οικογένειας και στην ηθική κατάπτωση, μέσα από συστηματική διενέργεια χαρακτηρι¬ 
στικών εκδηλώσεων. Αυτές οι εκδηλώσεις έπαιρναν τον πιο πανηγυρικό και μαζικό χαρακτήρα σε κάθε 
επέτειο της 4ης Αυγούστου. Τότε, σαν να 'χαμε αναβίωση της γιορτής των βακχείων, καί τα δύο φύλα 
επιδίδονταν με μανία σε όργια που θα προκαλούσαν εμετό και πόνο ψυχής σε κάθε τίμιο και ηθικό άν¬ 
θρωπο. 

Έστω, μπορεί να πει κανείς ότι η ηθελημένη παραμονή των νέων στην οργάνωση δικαιολογείται για¬ 
τί η οργάνωση έδινε υποσχέσεις ηδονής και απόλαυσης και γιατί παραπλανούσε τους νέους υποσχό¬ 
μενη την ευτυχία στη ζωή ολόκληρη. Οι γονείς όμως, που τούς έδιναν την άδεια να παραμένουν στην 
οργάνωση, είναι εντελώς αδικαιολόγητοι, εκτός πια κι αν ήταν τόσο εντυπωσιασμένοι από τις προκλη¬ 
τικές γιορτές η απίστευτη πολυτέλεια των οποίων πληρωνόταν με τα λεφτά του δημοσίου, εκτός πια κι 
αν είχαν τόσο θαμπωθεί με τη λαμπρή στολή της οργάνωσης, με τους βαθμούς και τα αξιώματα που δί¬ 
νονταν με κάθε ευκαιρία δίχως να αντιστοιχούν σε πραγματικές θέσεις ή υπαρκτές υπηρεσίες. 

Η πράξη της παρά φύση ασέλγειας που δικάζεται σήμερα είναι αποτέλεσμα αυτής ακριβώς της κα¬ 
τάστασης της οργάνωσης. Αποκτά μάλιστα ακόμα μεγαλύτερο ενδιαφέρον αν λάβουμε υπ' όψη της ι¬ 
διαίτερες συνθήκες υπό τις οποίες έλαβε χώρα, καθώς και την ιδιότητα των εμπλεκομένων. Αξιωματού- 
χος της ΕΟΝ ο κατηγορούμενος λοιπόν, κατώτερος στην ιεραρχία ο παθών, ο οποίος, αμούστακο παι¬ 
δί ακόμα, και προφανώς εμφορούμενος από περίεργες αντιλήψεις για το νόημα της ιεραρχίας και της 
υπακοής των κατωτέρων προς τους ανώτερους στην οργάνωση, υπέκυψε για δύο συνεχόμενες νύχτες 
στην παρά φύση ασέλγεια στο σπίτι του κατηγορούμενου στην Κερατέα, όπου φιλοξενούνταν, σαν να 
επρόκειτο για νόμιμο γάμο, δεχόμενος μάλιστα και τις φροντίδες των γονιών του κατηγορουμένου! 

Δεν ντράπηκε λοιπόν ο κατηγορούμενος, που είχε ήδη κλείσει τα 22, να συστήσει το αμούστακο παι¬ 
δάκι στους δικούς του σαν φίλο του, δεν κοκκίνισε όταν τους ζήτησε να στρώσουν γι' αυτόν και τον 
παθόντα το ίδιο κρεβάτι ώστε να λάβει χώρα το μυστήριο της ντροπής! Και όλα αυτά μάλιστα, σε μια 
εποχή όπου η οργάνωση στην οποία και οι δυο τους ανήκαν, περηφανευόταν πως είναι σύμβολο και 
εργαλείο του τρίτου ελληνικού πολιτισμού! Ασυγκίνητος και ψυχρός ο κατηγορούμενος, δεν φοβήθη¬ 
κε μήπως γίνει αντιληπτός κατά την εκτέλεση της πράξεως από τους γονείς του που κοιμούνταν στο δι¬ 
πλανό δωμάτιο, αδιαφόρησε για το αν η ανωμαλία του στρώματος θα πρόδιδε το έγκλημά του. Μόλυ- 
νε ξεδιάντροπα την πατρική στέγη υπό την οποία όφειλε να μένει προσκολλημένος στην αρετή· την 
χρησιμοποίησε ως καταφύγιο ακολασίας, ενώ όφειλε να τη σέβεται. Αν ο ποινικός νομοθέτης μπορού- 



σε να φανταστεί το θράσος και την ξεδιαντροπιά του παιδιού που ζητάει από την ίδια του τη μητέρα 
να τού ετοιμάσει το στρώμα της ακολασίας όπου θα λάβουν χώρα τα ακατονόμαστα, αναμφίβολα θα 
χαρακτήριζε την πράξη ιδιώνυμο αδίκημα. Αλλά η σημερινή πραγματικότητα, η σημερινή έκλυση των η¬ 
θών έχει ξεπεράσει κάθε όριο, κάθε φαντασία του νομοθέτη του πρόσφατου παρελθόντος. 

Ο κατηγορούμενος, στην απολογία του, αρνήθηκε την πράξη του και ισχυρίστηκε ότι το θύμα συ¬ 
νουσιαζόταν και με άλλους επί πληρωμή, και μάλιστα τούς κατονόμασε. Έτσι όμως, παραδέχεται ο ί¬ 
διος την ενοχή του, γιατί ενώ γνώριζε την διαγωγή του θύματος, δεν δίστασε να τον κάνει υπασπιστή 
του, δεν ντράπηκε να τον φιλοξενήσει σπίτι του και να τον συστήσει, αμούστακο ακόμα, στους γονείς 
του σαν στενό του φίλο... 



ΠΑΡΑΡΤΗΜΑ 


(φωτό που περίσσεψαν από την έντυπη μορφή) 



Εξώφυλλο του περιοδικού “Νεολαία”, #49, 16/9/1939. Η 
λεπτομέρεια πάνω δεξιά, απεικονίζει νεαρά μέλη της ΕΟΝ 
που εκπαιδεύονται για να μιμηθούν τους μεγαλύτερους. Η 
ΕΟΝ ήταν πρώτα και κύρια προσπάθεια προετοιμασίας της 
νεολαίας για το σφαγείο του Β’ Παγκοσμίου Πολέμου... 

ΑΓΩΝΙΣΤΗΣ 


Άφίερομίνο στόν Κρ· 
βερνητικόν Επίτροπον 

ΑΛ. Ν. ΚΑΝΕΛΛΟΠΟΥΛΟΝ 


Μέσ' στόν Μεγάλον Άθλο Σπαρτιάτης 
κι' άγωνιστής κι όδηγητής καί Φοίβος! 

Η Μάνα Ελλάδα κράζει Σε κοντά της 
καί σοϋ γνέφουν οί θρίαμβοι κι ό Στίβος! 


©υοία εαρινή τ'άδράΣου νειάτο 
ατό βωμό τής ΙΔΕΑΣ, ατούς άγώνες, 
μέ τή ζωή Σου άνοίγεις νέα οτρότο 
καί Βά σοϋ πλέξουν στέφανο οί αιώνες 


Οι Φάλαγγες περνάν σέ Βεία Βάμπη, 
κΓώς πςις μπροστά άγέρωχος κι'άπλός 
στραφτοκοπάει γόνιμα καί λάμπει 
στά χέρια Σου ό πέλεκυς διπλός. 


Σύ τ' Αρχηγού ωραία προφητεία, 
πού σέ καλούν οί ένΒεοι Βεσμοί' 
Πρώτος σέ μιά καινούργιαν Ολυμπία 
Βάρβής καί θ' άληΒέψουν οί χρησμοί. 


Άκου, άδερφικά σέ κράζει ή Νειότη 

καί καρτεράει ασίγαστη -- 

κι' άκμαία —^ \ 

θριαμβικά ν'άρΒή μαζί ζ Ψ 1 

σου πρώτη ^ 

καί πρώτος Σύ σέ μιάν γ» 

Ελλάδα Νέα. ~~~ V 

ΠΕΤΡ02 ΣΤΥΛΙΤΗ! Π»ΝΗ»Κ0ϊ4ίΚΗΙ —£ λ 


Εικονογραφημένος ύμνος στον Αλέξανδρο Κανελλόπουλο από το περιοδικό Νεολαία, #51 
30/9/1939. Βλοσυρό το ύφος εκατέρωθεν. 


Ι|«Ι|ΜΙ|||||1}| 







Φαλαγγίτισσες στο Καλλιμάρμαρο Στάδιο την πρώτη ημέρα των πανελλήνιων 
αγώνων της ΕΟΝ. Περιοδικό “Η Νεολαία”, #35, 10/6/1939. 

Προσέξτε τις φούστες πάνω από το γόνατο... 















Ομαδικό μπάνιο στις κατασκηνώσεις της ΕΟΝ 
από οπισθόφυλλο του περιοδικού Νεολαία #33, 27/5/1939. 
Αναμφίβολα μια κατάσταση που θα μπορούσε κάλλιστα 
να τροφοδοτήσει “τη στρωμνή της ανωμαλίας”... 

Ο πα-ΤΕΡΑΣ που λέει κι η Ελευθεροτυπία όποτε εμφανίζεται υπόθεση πατρικής 
παιδεραστίας. Νεολαία #98, 24/8/1940. Δυο μήνες πριν τον πόλεμο. 







